

# **ЧӐВАШ РЕСПУБЛИКИН**

**САККУНӖ**

**ЧӐВАШ РЕСПУБЛИКИН**

**"ЧӐВАШ РЕСПУБЛИКИНЧЕ ПУРӐНМА КИРЛӖ**

**ЧИ ПӖЧӖК ВИҪЕ ҪИНЧЕН" САККУНӖН 4 СТАТЙИНЕ УЛШӐНУ КӖРТЕССИ ҪИНЧЕН**

*Чӑваш Республикин Патшалӑх Канашӗ*

*2019 ҫулхи ҫу уйӑхӗн 30-мӗшӗнче*

*йышӑннӑ*

**1 статья**

Чӑваш Республикин "Чӑваш Республикинче пурӑнма кирлӗ чи пӗчӗк виҫе ҫинчен" 1997 ҫулхи чӳк уйӑхӗн 10-мӗшӗнчи 21 №-лӗ саккунӗн (Чӑваш Республикин Патшалӑх Канашӗн ведомоҫӗсем, 1997, 22 №; 2004, 60 №; 2009, 82 №; 2012, 95 №; Чӑваш Республикин Саккунӗсен пуххи, 2013, 3 №; "Республика" хаҫат, 2018, ҫу уйӑхӗн 8-мӗшӗ, юпа уйӑхӗн 31-мӗшӗ) 4 стат­йин 3-мӗш пунктне улшӑну кӗртес, ӑна ҫакӑн пек ҫырса хурас:

"3. Пенси ҫумне социаллӑ хушма тӳлев (ӑна Федерацин "Патшалӑхӑн социаллӑ пулӑшӑвӗ ҫинчен" 1999 ҫулхи утӑ уйӑхӗн 17-мӗшӗнчи 178-ФЗ №-лӗ саккунӗпе пӑхса хӑварнӑ) палӑртас тӗллевпе Чӑваш Республикинче пенсио­нера пурӑнма кирлӗ чи пӗчӗк виҫене тивӗҫлӗ финанс ҫулӗ валли Раҫҫей Федерацийӗн Правительстви Раҫҫей Федерацийӗн саккунӗсемпе килӗ­шӳллӗн ҫирӗплетнӗ пенсионера пурӑнма кирлӗ чи пӗчӗк виҫене палӑртмалли правилӑсемпе килӗшӳллӗн Чӑваш Республикин саккунӗпе палӑртаҫҫӗ тата Чӑваш Республикин ӗҫ тӑвакан влаҫӗн полномочиллӗ органӗ (ӑна Чӑ­ваш Республикин Министрсен Кабинечӗ палӑртать) ҫав виҫене ҫирӗплетнӗ финанс ҫулӗ умӗнхи ҫулӑн авӑн уйӑхӗн 15-мӗшӗччен Раҫҫей Федерацийӗн Пенси фондне пӗлтерет.".

**2 статья**

1. Ҫак Саккун ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.

2. Чӑваш Республикин "Чӑваш Республикинче пурӑнма кирлӗ чи пӗ­чӗк виҫе ҫинчен" 1997 ҫулхи чӳк уйӑхӗн 10-мӗшӗнчи 21 №-лӗ саккунӗн (ҫак Саккунпа улшӑнусем кӗртнӗ) 4 статйин 3-мӗш пункчӗн положенийӗсемпе пенси ҫумне социаллӑ хушма тӳлев (ӑна Федерацин "Патшалӑхӑн социаллӑ пулӑшӑвӗ ҫинчен" 1999 ҫулхи утӑ уйӑхӗн 17-мӗшӗнчи 178-ФЗ №-лӗ саккунӗпе пӑхса хӑварнӑ) палӑртас тӗллевпе Чӑваш Республикинче пенсионера пурӑнма кирлӗ чи пӗчӗк виҫене 2020 ҫул тата ун хыҫҫӑнхи ҫулсем валли палӑртнӑ чухне усӑ кураҫҫӗ.

|  |  |
| --- | --- |
| Чӑваш Республикин  Пуҫлӑхӗ | М. Игнатьев |

Шупашкар хули